IL-KTIEB TAN-NUMRI Ħarsa ħafifa lejn il-ktieb Il-ktieb tan-Numri jkompli jirrakkonta l-ġrajja tal-poplu Lhudi wara li ħareġ mill-Eġittu. Jgħidilna wkoll l-esperjenzi tal-Poplu matul l-erbgħin sena fid-deżert, fi triqthom mill-Muntanja Sinaj sal-art ta' Kangħan. Alla jitlob lil Mosè jgħodd lill-poplu kif kien imqassam fit-tnax-il tribù ta' Iżrael. Hu minn dan li l-ktieb jieħu ismu: Numri. Il-ktieb nistgħu naqsmuh fi tliet taqsimiet. Fl-ewwel taqsima ( , — , ) naraw kif, wara li Alla talab lil Mosè jgħodd lill-poplu, Hu jgħidlu kif iqassam il-kampijiet u jagħtih istruzzjonijiet dwar id-dmirijiet tal-Leviti. Din it-taqsima tagħlaq biċ-ċelebrazzjoni tal-Ikla tal-Għid u l-għotja tal-offerti għas-sagrifiċċju lil Alla. It-tieni taqsima ( , — , ) tirrakkonta xi ġralhom il-Lhud fi triqthom lejn Mowab, art fin-naħa tal-Lvant tax-Xmara Ġordan. Kien vjaġġ diffiċli u l-poplu ta' spiss kien igerger u jirribella kontra Mosè u kontra Alla. Waslu biex irrifjutaw li jidħlu fl-art ta' Kangħan wara li kienu semgħu dwar il-popli li kienu jgħixu f'dik l-art. Alla kkastigahom billi ħalliehom fid-deżert għal erbgħin sena. Din it-taqsima tagħlaq billi naraw lil-Lhud ikkampjati 'l hemm mill-Ġordan. Fil-bidu tat-tielet taqsima tal-ktieb ( , — , ), naqraw kif il-poplu Lhudi jieħu taħt idejh l-art min-naħa tal-Lvant tax-Xmara Ġordan fuq il-fruntiena ma' Mowab, in-naħa tan-Nofsinhar tal-Baħar tal-Galilija fit-Tramuntana. Kif ra hekk, is-sultan ta' Mowab sejjaħ lis-saħħar Balgħam biex jisħet lil Ulied Iżrael. Iżda l-Mulej qal lil Balgħam biex ma jisħetx lill-Poplu, u s-saħħar obda. Il-Lhud ippreparaw ruħhom biex jirbħu l-art ta' Kangħan, wara xi tribujiet iddeċidew li jissetiljaw fil-Lvant tal-Ġordan. Mosè reġa' għamel ċensiment tal-poplu għat-tieni darba. Wara dan, Alla għażel lil Ġożwè biex ikun il-mexxej il-ġdid. Għażel ukoll xi mexxejja oħra biex jgħinu lil Ġożwè jqassam l-art bejn it-tribujiet. Il-ktieb jagħlaq b'sensiela oħra ta' liġijiet li Alla kompla jagħti lill-Poplu. Il-Ktieb tan-Numri jġibilna quddiem għajnejna nies li rribellaw, qatgħu qalbhom u li ma ridux jemmnu li Alla tassew jieħu ħsiebhom. Min-naħa l-oħra naraw kemm Alla veru ħa ħsieb lill-poplu li kien għażel għalih. Mhux talli qatt ma ħalliehom mingħajr ikel u xorb fid-deżert aħrax, talli pproteġiehom waqt il-gwerer. Riedhom jifhmu li hu ma kien se jħallihom qatt jinqerdu; anzi ried iberikhom, hekk kif kien talab Aron: Ibierkek il-Mulej u jħarsek! Jixħet il-Mulej id-dija ta' wiċċu fuqek, u jurik il-ħniena! Iħares lejk il-Mulej bl-imħabba, u jagħtik is-sliem! ( , - ). It-taqsim tal-ktieb Ulied Iżrael jippreparaw biex jitilqu l-Muntanja Sinaj ( , — , ) L-ewwel ċensiment ( , — , ) Liġijiet u regoli diversi ( , — , ) It-tieni Ikla tal-Għid ( , - ) Mis-Sinaj sa Mowab ( , — , ) Dak li ġara f'Mowab ( , — , ) Ħarsa fuq fuq lejn il-vjaġġ mill-Eġittu għall-Mowab ( , - ) Twissijiet qabel qasmu l-Ġordan ( , — , )